Investiție din resurse proprii, într-o comună de lângă Timișoara
În comuna timișeană Moșnița Nouă, din imediata vecinătate a Timișoarei, s-a dat startul unei noi investiții cu impact social, realizată exclusiv din resurse locale.
Este vorba despre amenajarea curții Centrului local after-school, obiectiv pentru care administrația locală a alocat din bugetul comunal suma de 700 de mii de lei, ce include TVA.
Consilierii locali au aprobat, în cea mai recentă ședință de plen, indicatorii tehnico-economici ai investiției, dând astfel undă verde realizării lucrării propriu-zise.
Cu același prilej, aleșii din Moșnița Nouă au aprobat și un act adițional privitor la investiția de racordare la rețeaua de gaz natural a satului aparținător Rudicica (devenit și el o extensie a centrului urban timișorean), precum și un nou regulament de emitere a acordului pentru intervențiile la rețelele de utilități de natură să afecteze domeniul public al comunei.
CITEȘTE ȘI: Noul contract-cadru dintre medici și CJAS va include pachete de servicii pentru persoanele neasigurate
Imagine de arhivă